Държавен вестник, бр. 29, 2015 г., стр. 9

БРОЙ  29	
Д Ъ Р Ж А В Е Н  В Е С Т Н И К 	
СТР.  9  
„(9) За издаване на становище за допус­
кане/недопускане на земеделската техника 
до участие в жътвена кампания се събира 
такса 27 лв.“
2. Алинея 10 се отменя.
Министър-председател: 
Бойко Борисов
За главен секретар на Министерския съвет: 
Веселин Даков
2708
ПОСТАНОВЛЕНИЕ № 89 
ОТ 16 АПРИЛ 2015 Г.
за създаване на Междуведомствен коорди­
национен център за противодействие на 
контрабандата и контрол на движението на 
рискови стоки и товари
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Междуведомствен ко­
ординационен център за противодействие на 
контрабандата и контрол на движението на 
рискови стоки и товари, наричан по-нататък 
„Центъра“.
(2) Центърът е разположен в Главна дирек­
ция „Борба с организираната престъпност“ 
на Министерството на вътрешните работи.
Чл. 2. (1) Центърът осигурява координа­
ция и взаимодействие между компетентните 
държавни структури при прилагането на 
мерки за противодействие на контрабандата, 
контрол на движението на рискови стоки и 
товари на територията на страната. 
(2) Центърът функционира в непрекъснат 
режим на работа.
Чл. 3. (1) Центърът осъществява дейност­
та си чрез координация и взаимодействие 
между Главна дирекция „Борба с органи­
зираната престъпност“, Главна дирекция 
„Национална полиция“ и Главна дирекция 
„Гранична полиция“ на Министерството на 
вътрешните работи, Държавна агенция „На­
ционална сигурност“, Агенция „Митници“ 
и Националната агенция за приходите към 
министъра на финансите и Изпълнителна 
агенция „Автомобилна администрация“ към 
министъра на транспорта, информационните 
технологии и съобщенията.
(2) Ръководителите на структури по ал. 1 
определят компетентни служители, на рота­
ционен принцип, за осигуряване дейността 
на Центъра.
(3) Служителите по ал. 2 извършват дей­
ността си в Центъра в рамките на своята 
компетентност при спазване на действащото 
законодателство.
(4) Общото ръководство при координа­
цията и взаимодействието в Центъра се 
осъществява от служител на Главна дирек­
ция „Борба с организираната престъпност“ 
на Министерството на вътрешните работи, 
определен със заповед на министъра на въ­
трешните работи. 
Чл. 4. (1) За осигуряване дейността на 
Центъра се изгражда комуникационно-ин­
формационна инфраструктура, осигуряваща 
достъп до необходимите информационни 
ресурси на структурите по чл. 3, ал. 1, съ­
гласно действащото законодателство.
(2) Структурите по чл. 3, ал. 1 осигуря­
ват в техническо отношение обособените в 
Центъра работни места.
(3) В Центъра може да се интегрира и 
информация, постъпваща от информационни 
системи и системи за видеонаблюдение на 
други министерства и ведомства.
Чл. 5. Логистичното осигуряване на Цен­
търа се осъществява от Главна дирекция 
„Борба с организираната престъпност“ на 
Министерството на вътрешните работи.
Чл. 6. Разходите за осъществяване на 
дейността на Центъра са за сметка на утвър­
дените разходи по бюджетите на съответните 
първостепенни разпоредители с бюджет.
Чл. 7. Дейността и организацията на 
работа в Центъра се определят с правила, 
утвърдени от заместник министър-председа­
теля по коалиционна политика и държавна 
администрация и министър на вътрешните 
работи, министъра на финансите, министъра 
на транспорта, информационните техноло­
гии и съобщенията и от председателя на 
Държавна агенция „Национална сигурност“.
Заключителни разпоредби
§ 1. Постановлението се приема на ос­
нование чл. 105, ал. 2 от Конституцията на 
Република България и чл. 6, ал. 2 от Закона 
за нормативните актове.
§ 2. В 20-дневен срок от влизането в 
сила на постановлението ръководителите 
на министерствата и ведомствата, включени 
в състава на Междуведомствения коорди­
национен център за противодействие на 
контрабандата и контрол на движението 
на рискови стоки и товари, определят със 
заповед служителите, които ще изпълняват 
дейности в Центъра. 
§ 3. В 20-дневен срок от влизането в сила 
на постановлението заместник министър-
председателят по коалиционна политика 
и държавна администрация и министър 
на вътрешните работи, министърът на 
финансите, министърът на транспорта, ин­
формационните технологии и съобщенията 
и председателят на Държавна агенция „На­
ционална сигурност“ утвърждават правила 
за дейностите и организацията на работа 
на Центъра.